ਦੀਬਾ
ਦੀਬਾ (Urdu: دیبا) ਇਕ ਪਾਕਿਸਤਾਨੀ ਫਿਲਮ ਅਦਾਕਾਰਾ ਹੈ। ਉਸਦਾ ਅਸਲ ਨਾਂ ਰਹੀਲਾ ਹੈ। ਉਸਦਾ ਜਨਮ 1 ਅਗਸਤ 1947 ਨੂੰ ਬਿਹਾਰ ਦੇ ਰਾਂਚੀ ਜ਼ਿਲੇ ਵਿੱਚ ਹੋਇਆ ਸੀ। ਉਹ ਸੱਠ ਅਤੇ ਸੱਤਰ ਦੇ ਦਹਾਕਿਆਂ ਦੀਆਂ ਕਈ ਪੰਜਾਬੀ ਅਤੇ ਉਰਦੂ ਫਿਲਮਾਂ ਦੀ ਇਕ ਚਰਚਿਤ ਅਦਾਕਾਰਾ ਹੈ। ਉਸਨੇ ਆਪਣਾ ਅਦਾਕਾਰੀ ਦਾ ਕੈਰੀਅਰ ਚਿਰਾਗ ਜਲਤਾ ਰਹੇ ਤੋਂ ਸ਼ੁਰੂ ਕੀਤਾ ਸੀ। ਇਸ ਤੋਂ ਬਿਨਾਂ ਮਿਲਨ, ਆਈਨਾ, ਪਾਇਲ ਕੀ ਝਨਕਾਰ, ਸੰਗਦਿਲ, ਦਰਦ, ਸਾਂਝਾ ਦੂਰ ਦੀਆ, ਨੀਂਦ ਹਮਾਰੇ ਖੁਆਬ ਤੁਮਹਾਰੇ, ਆਂਸੂ ਅਤੇ ਪਰਦੇਸ ਆਦਿ ਡਰਾਮੇ ਵੀ ਕੀਤੇ ਹਨ। 1970 ਵਿੱਚ ਉਸਨੂੰ ਸੱਜਣਾ ਦੂਰ ਦਿਆ ਫਿਲਮ ਲਈ ਨਿਗਾਰ ਖਿਤਾਬ ਮਿਲਿਆ ਸੀ। ਉਸਦੀ ਮੁਸਕਾਨ ਲਈ ਉਸਨੂੰ ਪਾਕਿਸਤਾਨੀ ਮੋਨਾਲਿਜ਼ਾ ਵੀ ਕਿਹਾ ਜਾਂਦਾ ਹੈ। ਦੀਬਾ ਦਾ ਵਿਆਹ ਇਕ ਕੈਮਰਾਮੈਨ ਨਈਮ ਰਿਜ਼ਵੀ ਨਾਲ ਹੋਇਆ ਅਤੇ ਇਸ ਨਾਲ ਹੀ ਉਸਦੇ ਫਿਲਮੀ ਕੈਰੀਅਰ ਦਾ ਅੰਤ ਹੋ ਗਿਆ।